CELEX: 62011TN0068
Language: hu
Date: 2011-01-25 00:00:00
Title: T-68/11. sz. ügy: 2011. január 25-én benyújtott kereset — Kastenholz kontra OHIM — qwatchme (Óraszámlapok)

9.4.2011   
            
            
               HU
            
            
               Az Európai Unió Hivatalos Lapja
            
            
               C 113/15
            
         2011. január 25-én benyújtott kereset — Kastenholz kontra OHIM — qwatchme (Óraszámlapok)
   (T-68/11. sz. ügy)
   2011/C 113/30
   A keresetlevél nyelve: német
   
      Felek
   
   
      Felperes: Erich Kastenholz (Troisdorf, Németország) (képviselő: L. Acker ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: qwatchme A/S (Vejle East, Dánia)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) harmadik fellebbezési tanácsának az R 1086/2009-3. sz. ügyben 2010. november 2-án hozott határozatát;
            
         
               —
            
            
               a Törvényszék utalja vissza az ügyet a törlési osztály elé a felperes által hivatkozott szerzői jogi oltalom megvizsgálása céljából, amely oltalmat a törlési osztály nem megfelelően vizsgált meg;
            
         
               —
            
            
               a Törvényszék az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A megsemmisítés iránti kérelemmel érintett közösségi formatervezési minta: az óraszámlapot ábrázoló 602636-0003. sz. formatervezési minta.
   
      A közösségi formatervezési minta jogosultja: qwatchme A/S.
   
      A közösségi formatervezési minta törlését kérelmező fél: a felperes.
   
      A törlési kérelem alapja: a 6/2002/EK rendelet (1) 25. cikke (1) bekezdése b) pontja és (4) bekezdése, valamint 25. cikke (1) bekezdése f) pontja együttes rendelkezéseinek megsértése az újdonság hiánya és a Paul Heimbach műalkotásaira vonatkozó szerzői jog megsértése miatt.
   
      A törlési osztály határozata: a törlési osztály a törlési kérelmet elutasította.
   
      A fellebbezési tanács határozata: a fellebbezési osztály a fellebbezést elutasította.
   
      Jogalapok: 6/2002/EK rendelet 25. cikke (1) bekezdése b) pontja, valamint (5) és (6) bekezdésének megsértése, mivel a fellebbezési tanács a határozatában nem különböztette meg egyértelműen az „újdonság” és az „egyéni jelleg” jellemzőit, továbbá a 6/2002/EK rendelet 25. cikke (1) bekezdése f) pontjának megsértése, mivel az OHIM-nak sem a fellebbezési tanácsa, sem a törlési osztálya nem vizsgálta meg megfelelően, hogy a közösségi formatervezési minta a német szerzői jog alapján oltalmazott mű engedély nélküli használatának minősül-e.
   
      (1)  A közösségi formatervezési mintáról szóló, 2001. december 12-i 6/2002/EK tanácsi rendelet (HL L 3., 1. o.; magyar nyelvű különkiadás 13. fejezet, 27. kötet, 142. o.)